บสท. เดินหน้าจัดประมูล NPA แคมเปญ Last Price
บสท. เดินหน้าจัดประมูล NPA แคมเปญ Last Price ลดด่วนขบวนสุดท้าย รอบ 2 ชูจุดเด่นลดราคาพิเศษครั้งใหญ่ก่อนยุบเลิก หลังประมูลครั้งแรกได้รับความสนใจสูง เผยไฮไลท์ทรัพย์เด่นทั่วประเทศกว่า 1,000 รายการ มูลค่ารวมกว่า 10,000 ล้านบาท&nbsp; พร้อมเปิดประมูล 1 เมษายน นี้ &nbsp;นาย เชาวรัตน์ เชาวน์ชวานิล ผู้ช่วยกรรมการผู้จัดการ สายงานบริหารทรัพย์สิน บรรษัทบริหารสินทรัพย์ไทย (บสท.) เปิดเผยว่า ในวันที่ 1 เมษายน ศกนี้&nbsp; บสท. เตรียมจัดประมูลทรัพย์สินรอการขายแคมเปญพิเศษสุดแห่งปี Last Price ลดด่วน...ขบวนสุดท้าย ครั้งที่ 2&nbsp;&nbsp; ภายหลังจากประสบความสำเร็จอย่างมากจากการจัดประมูลในครั้งแรก ประกอบกับความต้องการของนักลงทุนในการซื้อทรัพย์มีอยู่อย่างต่อเนื่อง บสท. จึงเสนอราคาทรัพย์สินที่นำออกประมูลครั้งนี้ ลดราคาสูงสุดถึง 20-30% นับว่าเป็นครั้งพิเศษสุดก่อนที่ บสท. จะปิดดำเนินการตามกฎหมายในวันที่ 8 มิ.ย. 2554&nbsp; โดย ปัจจุบัน บสท. สามารถจำหน่ายทรัพย์สินรอการขายได้ทั้งสิ้น 7,511.05 ล้านบาทนับจากต้นปี&nbsp;การประมูลแคมเปญ Last Price ลดด่วน...ขบวนสุดท้าย ครั้งที่ 2 นี้ บสท. คัดเลือกทรัพย์สินที่น่าสนใจ หลายประเภทในทุกทำเลเด่น&nbsp;
25 มี.ค. 2554

บสท. เดินหน้าจัดประมูล NPA แคมเปญ Last Price ลดด่วนขบวนสุดท้าย รอบ 2 ชูจุดเด่นลดราคาพิเศษครั้งใหญ่ก่อนยุบเลิก หลังประมูลครั้งแรกได้รับความสนใจสูง เผยไฮไลท์ทรัพย์เด่นทั่วประเทศกว่า 1,000 รายการ มูลค่ารวมกว่า 10,000 ล้านบาท  พร้อมเปิดประมูล 1 เมษายน นี้  นาย เชาวรัตน์ เชาวน์ชวานิล ผู้ช่วยกรรมการผู้จัดการ สายงานบริหารทรัพย์สิน บรรษัทบริหารสินทรัพย์ไทย (บสท.) เปิดเผยว่า ในวันที่ 1 เมษายน ศกนี้  บสท. เตรียมจัดประมูลทรัพย์สินรอการขายแคมเปญพิเศษสุดแห่งปี Last Price ลดด่วน...ขบวนสุดท้าย ครั้งที่ 2   ภายหลังจากประสบความสำเร็จอย่างมากจากการจัดประมูลในครั้งแรก ประกอบกับความต้องการของนักลงทุนในการซื้อทรัพย์มีอยู่อย่างต่อเนื่อง บสท. จึงเสนอราคาทรัพย์สินที่นำออกประมูลครั้งนี้ ลดราคาสูงสุดถึง 20-30% นับว่าเป็นครั้งพิเศษสุดก่อนที่ บสท. จะปิดดำเนินการตามกฎหมายในวันที่ 8 มิ.ย. 2554  โดย ปัจจุบัน บสท. สามารถจำหน่ายทรัพย์สินรอการขายได้ทั้งสิ้น 7,511.05 ล้านบาทนับจากต้นปี การประมูลแคมเปญ Last Price ลดด่วน...ขบวนสุดท้าย ครั้งที่ 2 นี้ บสท. คัดเลือกทรัพย์สินที่น่าสนใจ หลายประเภทในทุกทำเลเด่น  จำนวน 1,800 รายการ มูลค่ารวม 10,000 ล้านบาท โดยมีตัวอย่างทรัพย์สินที่เป็นไฮไลท์ทั้งในเขตกรุงเทพฯ และปริมณฑล ได้แก่ ที่ดินเปล่าติดคฤหาสน์ทายาท ย่านเมืองทองธานี ห่างจาก ถ.ติวานนท์เพียง 500 เมตร ขนาด 46 และ 56 ไร่ ราคา 319 และ 382 ล้านบาท  ที่ดินแปลงย่อย ในโครงการเทพทวี จำนวน 50 แปลง ถ.เฉลิมพระเกียรติ ร.9 เขตประเวศ ขนาดตั้งแต่ 40-120 ตารางวา ราคาตั้งแต่ 3.4 แสนบาท - 1.5 ล้านบาท  ที่ดินเปล่าย่านการค้าและพาณิชย์ติดถนนจันทน์ เนื้อที่กว่า 2 ไร่ เขตยานนาวา ราคา 106 ล้านบาท  ที่ดินเปล่าในโครงการบ้านสวนชมวิว ถ.เพชรเกษม เขตหนองแขม ขนาดตั้งแต่ 36-293 ตารางวา จำนวน 18 แปลง ราคาตั้งแต่ 6.89 แสนบาท - 3.5 ล้านบาท  ที่ดินแปลงย่อยในโครงการสนามกอล์ฟบางปะกงริเวอร์ไซด์ คันทรีคลับ จ.ฉะเชิงเทรา ขนาดตั้งแต่ 70 ตารางวา -10 ไร่ จำนวน 20 แปลง ราคาตั้งแต่  2.8 แสนบาท - 14 ล้านบาท เป็นต้น  สำหรับทรัพย์สินเด่นที่น่าสนใจในต่างจังหวัด เหมาะสำหรับผู้ประกอบการและนักลงทุน อาทิ ที่ดินเปล่า 1,600 ไร่ ถ.รพช. บ้านคลอง 31 อ.องครักษ์ จ.นครนายก ราคา 159 ล้านบาท  โครงการสนามกอล์ฟติดถนนมิตรภาพ ใกล้ฟาร์มโชคชัย อ.ปากช่อง จ.นครราชสีมา เนื้อที่กว่า 1,200 ไร่ ราคา 782 ล้านบาท และที่ดินเปล่ากลางเมืองน่าน กว่า 6 ไร่ ตั้งอยู่ติด ถ.ผากอง ราคา 18.5 ล้านบาท ซึ่งนับเป็นทรัพย์สินที่กำลังอยู่ในความนิยมด้านการท่องเที่ยว  นายเชาวรัตน์กล่าวเพิ่มเติมว่า บสท. กำหนดจัดประมูลทรัพย์สินในแคมเปญ Last Price ลดด่วน...ขบวนสุดท้าย ครั้งที่ 2 นี้ด้วยวิธีการยื่นซองประมูล ในวันศุกร์ที่ 1 เมษายน 2554 ณ ห้องวิภาวดีบอลรูม โรงแรมโซฟิเทล เซ็นทารา (เซ็นทรัลลาดพร้าว) โดยผู้ที่สนใจเข้าร่วมประมูลทรัพย์สินรอการขายของ บสท. จะต้องลงทะเบียนภายในวันที่ 29 มีนาคม 2554 ที่สำนักงาน บสท. อาคารเอ็กซิม ชั้น 19 ถ. พหลโยธิน จึงจะได้รับสิทธิ์ในการเข้าร่วมงานประมูล  สอบถามข้อมูลเพิ่มเติมได้ที่หมายเลข 0-2265-5100 หรือศึกษาข้อมูลของทรัพย์สินได้ที่  www.tamc.or.th  ทั้งนี้ ลูกค้าทุกท่านควรติดต่อกับเจ้าหน้าที่ฝ่ายจำหน่ายทรัพย์สินรอการขาย และบริการลูกค้าของ บสท. โดยตรง เนื่องจากขณะนี้มีผู้แอบอ้างว่าสามารถติดต่อกับ บสท. เพื่อขอลดราคาทรัพย์สินรายการที่ลูกค้าสนใจได้